คุณคะ ขอสอบถามค่ะ *ลักษณะของเเผลเเละอาการของคนที่ติดเชื้อพิษสุนัขบ้า* เป็นอย่างไรบ้างคะ คุณตอบละเอียดๆหน่อยนะคะ😔🙏
สวัสดีค่ะ บาดแผลจากการถูกสัตว์กัดหรือข่วน ไม่ว่าจะเป็นแผลขนาดใหญ่ แผลขนาดเล็ก แผลเป็นรู แผลมีเลือดออก หรือแม้จะไม่มีเลือดออก แต่ผิวหนังเกิดการถลอก หรือมีรอยช้ำ หรือจ้ำเลือด ก็จะเสี่ยงต่อการติดเชื้อพิษสุนัขบ้าได้ทั้งหมดค่ะ ดังนั้น ลักษณะของบาดแผล จึงไม่ได้เป็นการบอกว่าจะมีการติดเชื้อพิษสุนัขบ้าหรือไม่ค่ะและหากมีการติดเชื้อพิษสุนัขบ้าไปแล้ว ระยะฟักตัวส่วนใหญ่ก็จะอยู่ที่ประมาณ 3 สัปดาห์ - 4 เดือนค่ะ หลังจากนั้น จึงจะเริ่มแสดงอาการ โดบแบ่งออกเป็น 3 ระยะคือ- ระยะแรก จะมีไข้ อ่อนเพลีย ปวดศีรษะ เบื่ออาหาร เหน็บชา ปวดเมื่อยตัว กล้ามเนื้ออ่อนแรง เสียวหรือปวดแสบ หรือคันบริเวณแผลที่ถูกกัด ระยะนี้จะมีอาการประมาณ 2-10 วัน- ระยะที่ 2 จะมีน้ำลายมาก เนื่องจากการเจ็บปวดกล้ามเนื้อที่ใช้ในการกลืน ทำให้ไม่กล้าดื่มน้ำ ไม่กล้ากลืนน้ำลาย แม้ว่าจะหิวน้ำ มีเหงื่อออกมาก กระวนกระวาย สะดุ้ง ตกใจง่าย เมื่อมีสิ่งเร้า เช่น ลมพัด เสียงดัง คลุ้มคลั่งสลับกับสติดี และมีอาการของประสาทหลอน ระยะนี้จะมีอาการ 2-7 วัน- ระยะสุดท้ายหรือระยะอัมพาต จะไม่รู้สึกตัว หมดสติ หัวใจหยุดเต้น และเสียชีวิตในที่สุดค่ะ